b'\n_START_ARTICLE_\nKobari\xc5\xa1ka zgodovinska pot\n_START_PARAGRAPH_\nKobari\xc5\xa1ka zgodovinska pot je 5 km dolga pohodni\xc5\xa1ka pot v okolici Kobarida, ki povezuje najve\xc4\x8dje znamenitosti naselja. Za\xc4\x8dne se pri Kobari\xc5\xa1kem muzeju 1. svetovne vojne, se vzpne na bli\xc5\xbenji gri\xc4\x8d Gradi\xc4\x8d, kjer pod cerkvijo sv. Antona v kostnici po\xc4\x8diva ve\xc4\x8d kot 7.000 padlih italijanskih vojakov iz 1. svetovne vojne. Pot nadaljuje na sosednji hrib, kjer le\xc5\xbei Tonecov grad, arheolo\xc5\xa1ko najdbi\xc5\xa1\xc4\x8de starega zato\xc4\x8di\xc5\xa1\xc4\x8da na te\xc5\xbeko dostopnem kraju. Pot se spusti do reke So\xc4\x8de, jo pre\xc4\x8dka po brvi v bli\xc5\xbeini obnovljenih utrdb iz 1. svetovne vojne ter sledi potoku Kozjak do slapov mali in veliki Kozjak. Nato se vrne ob skalnatem bregu So\xc4\x8de do Napoleonovega mostu, kjer pot \xc5\xa1e zadnji\xc4\x8d pre\xc4\x8dka So\xc4\x8do. Zaklju\xc4\x8di se v Muzeju Sirarstva pri mlekarni Planika.'